ডিসি ইউনাইটেড
ডিসি ইউনাইটেড (ইংরেজি: D.C. United; সংক্ষেপে ডিসি ইউনাইটেড নামে পরিচিত) হচ্ছে ওয়াশিংটন, ডি.সি. ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ১৯৯৪ সালের ১৫ই জুন তারিখে প্রতিষ্ঠিত হয়েছে। ২০,০০০ ধারণক্ষমতাবিশিষ্ট আউডি ফিল্ডে ব্ল্যাক-অ্যান্ড-রেড নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় ওয়েন রুনি এবং মালিকানায় রয়েছে ডিসি ইউনাইটেড হোল্ডিংস। বর্তমানে মার্কিন রক্ষণভাগের খেলোয়াড় স্টিভ বার্নবাম এই ক্লাবের অধিনায়কের দায়িত্ব পালন করছেন। ঘরোয়া ফুটবলে, ডিসি ইউনাইটেড এপর্যন্ত ১১টি শিরোপা জয়লাভ করেছে; যার মধ্যে চারটি এমএলএস কাপ, চারটি সাপোর্টার্স শিল্ড এবং তিনটি ইউএস ওপেন কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে। হাইমে মোরেনো, বিল হামিদ, ওয়েন রুনি, ক্রিস্তিয়ান গোমেস এবং রাউল দিয়াস আর্সের মতো খেলোয়াড়গণ ডিসি ইউনাইটেডের জার্সি গায়ে মাঠ কাঁপিয়েছেন।